Wadanka Somaliland wuxuu leeyahay tiro badan oo godad qadiimi ah, qaarkood ilaa hadda aan la helin. Ilaa hadda waxaa la ogyahay oo aqoon fiican loo leeyahay tiro dhan ilaa 10 god qadiimiya oo leh farshaxano kala duwan. Deegaano badan oo ka tirsan Somaliland waxaa laga helay godad iyo buuro leh farshaxan qadiimiya kuwaasi oo lagu qiyaasay ineey jiraa in ka badan 10,000 sanno. Laas Geel waa goob taariikhi ah oo ilaa hada ay kamuuqdaan qoraaladii iyo sawiradii lagu sawiray ka hor taariikhda.waxa ay magaaladani kutaalaa duleedka magaalda caasimada ah ee Hargaysa. waxaa lagu qiyaasaa in sawirada iyo waxayaabaha taariikhiga ah ee yaala magaalada Las geel ay yihiin ilaa 10.000 oo sano ka hor dhalashaddii Ciise. Dhagax Nabi Galay waa farshaxan qadiimiya. Dhagax Kureh Dhambalin waa goob farshaxan wakhti hore oo dhacda waqooyi-galbeed gobolka Togdheer, Somaliland. Dhambalin waa buur jeexeed ka kooban farshaxanka dhagaxaanta taasi oo ay sameeyeen dadkii hore. Waxaa lagu qiyaasay in farshaxankani yahay ilaa 5,000 sanno jir. Shimuhshimuh waa god qadiimiya oo leh farshaxan kaasi oo dhaca waqooyiga magaalada Ceerigaabo. Laas Geel Camuud Dhambalin Alberge, Dalya (17 September 2010). https://www.theguardian.com/world/2010/sep/17/cave-paintings-found-in-somaliland – via The Guardian.